ΓΡΑΠΤΗ ΕΡΩΤΗΣΗ E-1678/01

υποβολή: Rosa Migulez Ramos (PSE) προς την Επιτροπή

(14 Ιουνίου 2001)

Θέμα: Δίκτυα μεταφορών και χωροταξία

Υπάρχει σαφής σχέση μεταξύ του περιφερειακού χαρακτήρα ορισμένων περιοχών της Ευρωπαϊκής Ένωσης και του επιπέδου οικονομικής και κοινωνικής συνοχής τους. Επίσης, γίνεται προφανής η συγκέντρωση των πόρων της Ευρωπαϊκής Ένωσης στον τομέα των μεταφορών, στις περισσότερο αναπτυγμένες και προσβάσιμες περιοχές της Ευρώπης.

Έχει προβλεφθεί καλύτερος συντονισμός και καταμερισμός των πόρων μεταξύ των δικτύων μεταφορών και της χωροταξίας του ευρωπαϊκού εδάφους;

Σχέδιο απάντησης του κ. Barnier εξ ονόματος της Επιτροπής

(31 Ιουλίου 2001)

Η Επιτροπή εκτιμά ότι η πολιτική στον τομέα των μεταφορών και ιδίως η πολιτική που αφορά την ανάπτυξη του Διευρωπαϊκού Δικτύου Μεταφορών, επηρεάζει σημαντικά τη χωροταξία και δύναται να συμβάλει στη μείωση των περιφερειακών ανισοτήτων.

Σχετικά με το θέμα αυτό, στη δεύτερη έκθεση για την οικονομική και κοινωνική συνοχή(1) διευκρινίζεται ότι, κατά τη διάρκεια της δεκαετίας του 90, καταβλήθηκαν μεγάλες προσπάθειες για να αποκτήσουν οι περιφέρειες που παρουσιάζουν αναπτυξιακή καθυστέρηση και οι χώρες τις οποίες αφορά η συνοχή,ποδομές επιπέδου ανάλογου εκείνου τωνποδομών των λοιπών περιφερειών και χωρών, ιδίως στον τομέα των οδικών δικτύων. Η εν λόγω επιτευχθείσα πρόοδος συνδέεται με τις διαρθρωτικές δαπάνες της Ένωσης, στο πλαίσιο των οποίων, οι επενδύσεις στιςποδομές των μεταφορών, αφορούσαν συγκεκριμένα τις εν λόγω περιφέρειες με αναπτυξιακή καθυστέρηση και χώρες τις οποίες αφορά η συνοχή.

Όσον αφορά τον τομέα αυτό, σε μια πρόσφατη μελέτη της Επιτροπή εμφαίνεται σαφώς ότι η συνιστώσα Μεταφορές του Ταμείου Συνοχής είναι άκρως επωφελής για τις περισσότερο μειονεκτικές περιφέρειες: το 20 % των φτωχότερων περιφερειών λαμβάνουν το 80 % των χρηματοδοτήσεων και το 40 % των πλέον εύπορων περιφερειών λαμβάνουν τμήμα μικρότερο από το 1 %.

Μπορεί επίσης ναπογραμμιστεί ηλοποίηση μεγάλων έργων όπως είναι η γέφυρα/σήραγγα του resund, που επιτρέπει τη βελτίωση της σύνδεσης μεταξύ του κέντρου της Ευρωπαϊκής Ένωσης και των βορείων χωρών, η πρόσβαση στις οποίες είναι σημαντική για να διασφαλιστεί η εδαφική συνοχή της Ένωσης, ακόμα και αν οι εν λόγω χώρες δεν παρουσιάζουν καθυστέρηση με όρους οικονομικής ανάπτυξης.

Είναι επομένως ανακριβές να δηλώνεται ότι οι πόροι της Ένωσης διατίθενται κατά προτεραιότητα για τις μεταφορές στις πλέον ανεπτυγμένες και προσπελάσιμες ευρωπαϊκές περιφέρειες.

Στο πλαίσιο της σύνταξης ενός Λευκού Βιβλίου για την κοινή πολιτική στον τομέα των μεταφορών, καθώς και στο πλαίσιο της αναθεώρησης των προσανατολισμών σχετικά με το Διευρωπαϊκό Δίκτυο Μεταφορών, η Επιτροπή εξετάζει ωστόσο τον τρόπο με τον οποίο θα ενισχυθεί η συμβολή της σχετικής με το Διευρωπαϊκό Δίκτυο πολιτικής, στην πιο ισορροπημένη ανάπτυξη του εδάφους της Ένωσης.

Εξ αυτού προκύπτει ότι η ικανοποιητικότερη κατανομή των κυκλοφοριακών ροών στο έδαφος της Ένωσης, αποτελεί βασική προϋπόθεση και ότι θα πρέπει, προς το σκοπό αυτό, να ληφθούν συγχρόνως μέτρα για την αποσυμφόρηση των περιφερειών του κέντρου και για την ένταξη των απομακρυσμένων περιφερειών στο σύστημα των εμπορικών ροών. Κατά συνέπεια, εμφανίζονται νέες ανάγκες όπως είναι η δημιουργία διασυνοριακών περιοχών, με μεγάλεςποδομές που ξεπερνούν τα φυσικά εμπόδια, ή ακόμα με την επανεξισορρόπηση παράκτιων περιοχών.

Στο πλαίσιο αυτό, στους αναθεωρημένους προσανατολισμούς για το Διευρωπαϊκό Δίκτυο, τους οποίους η Επιτροπή προτίθεται ναποβάλει κατά τη διάρκεια του φθινοπώρου του 2001, προβλέπεται να προταθούν μέτρα για την αποσυμφόρηση, καθώς και η προσθήκη περιορισμένου αριθμού νέων μεγάλων έργων που θα μπορέσουν να συμβάλουν στην επίτευξη του εν λόγω στόχου.

Το πρόγραμμα για τη δημιουργία ενός Δικτύου Παρατηρητηρίων για το Χωροταξικό Σχεδιασμό του Ευρωπαϊκού Εδάφους (ORATE), θα επιτρέψει τηνλοποίηση εμπεριστατωμένων αναλύσεων, τόσο όσον αφορά τη σύγκριση των προσβάσεων των περιφερειών στιςποδομές, όσο και σχετικά με τις χωροταξικές επιπτώσεις της πολιτικής στους τομείς των μεταφορών και των Διευρωπαϊκών Δικτύων.

Τα πρώτα αποτελέσματα των εργασιών αυτών αναμένονται το 2003 και θα μπορέσουν να ενσωματωθούν σε μια ευρύτερη ανασκόπηση των προσανατολισμών σχετικά με το Διευρωπαϊκό Δίκτυο Μεταφορών, που η Επιτροπή προτίθεται να προτείνει κατά το 2004, έτσι ώστε, μεταξύ άλλων, να καθιερωθεί η έννοια των θαλάσσιων αυτοκινητόδρομων και να συνδεθούν ικανοποιητικότερα οι απομακρυσμένες περιοχές, σε ολόκληρη την ευρωπαϊκή ήπειρο.

(1) COM(2001)24 τελικό.